  Майя Бывальцева 7-тӥ гудырикошконлы Удмуртиын коронавирусэн черлан 27 выль учыръёсты пусйизы. Со сярысь улосвыл тӧролэн но кивалтэтлэн «ВКонтакте» мерлыко вотэсысь нимлыко огиназы ивортӥзы. Висёнэз Ижкарын 16 улӥсьёслэсь, Глазкарын но Можгаын куинь улӥсьёслэсь шараязы. Быдэн одӥг черламъёсты Алнаш, Дэбес, Пичи Пурга, Можга, Якнур-Бӧдья ёросъёсын пусйизы. Эшшо 29 адями йӧназ. Туннэ нуналлы элькунын выль коронавирус инфекциен черлан 2 сюрс 547 учыр лабораториосын зэматэмын. 2 сюрс 128 адями йӧназ, 55 мурт кулӥз. Та дыре 16-езлэн висисьёслэн тазалыксы секыт лыдъяське. Висисьёс Удмуртиын 233 улон интыосын пусъемын.  Тегъёс: Тазалык Ижкар висён Удмуртия коронавирус  